
Martfű Város Polgármesterétől

T Á J É K O Z T A T Ó

A Képviselő-testület két ülése közötti eseményekről, a tett intézkedésekről

A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:

I.
A testület két ülése között tett fontosabb intézkedések 
Június 30-án:  a Semmelweisz  nap alkalmából köszöntöttem az egészségügyben dolgozókat, valamint a köztisztviselőket a Köztisztviselők Napja alkalmából.

Július 1-én: cipőgyártó vállalkozás, valamint szerszámgyártó vállalkozás képviselőit fogadtuk, akik a fejlesztésükhöz telephelyet keresnek.

Július 3-án részt vettem a katolikus egyházközösség búcsúnapi rendezvényén, amelyen díszvendég volt dr. Nemeshegyi Péter egyetemi tanár, jezsuita szerzetes.

Július 5-én: a Révhajósok Országos Egyesületének Elnökével folytattam egyeztetést a vezsenyi komp működésének kérdéseiről, valamint a komphoz vezető út felújításának lehetőségéről.

Szintén ezen a napon a Település Ellátó Szervezet dolgozóit munkaértekezlet keretében tájékoztattam a szervezetet érintő változásokról.

Július 6-án állampolgársági esküt tett előttem két Martfűn élő személy. 

Július 07-én  a Jász-Nagykun-Szolnok Szakképzés-szervezési Társulási ülés volt, melyen én vettem részt.
Július 11-én : Antal László képviselő vett részt Kunszentmártonban a LEADER ülésen.


Július 11-én a KEOP-4.2.0/A kódszámú felhívásra benyújtott pályázat közbeszerzési eljárásának eredményeként a Mészáros Udvar Ház Kft-vel kötött vállalkozási szerződés aláírására került sor. 

A pályázat keretében az Egészségház és a középiskola épületére kívánnak napelemet elhelyezni.

Július 12-13. belső ellenőrzés történt a Martfű Város Polgármesteri Hivatalánál       


-     pénztár ellenőrzése

· A FEUVE rendszer működtetésének vizsgálatát

· A helyi adótartalékok ellenőrzését
Július 14. belső ellenőrzés a Településellátó Szervezetnél

· a gyermekétkeztetés pénzügyi elszámolások, nyersanyagnorma felhasználásának, az étkezés minőségének és mennyiségének ellenőrzését,
Július 14-én az Aktív rádió vezetői kerestek fel együttműködési megállapodás megbeszélésére.

Július 15. belső ellenőrzés a Martfű Város Önkormányzatának Játékvár Óvoda és            Bölcsödénél

· a 2010. évi ellenőrzés alapján készült intézkedési tervben foglaltak végrehajtásának ellenőrzését,
Július 15. belső ellenőrzés a Játékvár Óvoda és Bölcsőde (Martfű) és a Damjanich János Általános Iskola, Gimnázium és Kollégium intézményfenntartó társulásoknál

· a 2010. évi kistérségi költségvetési normatíva elszámolásának ellenőrzését.
Július 18-án reggel a Településellátó Szervezet dolgozóinak bemutattam a Településellátó Szervezet új vezetőjét.
Július 18 – 21. belső ellenőrzés a Martfű Városi Művelődési Központ és Könyvtárnál   

· Intézmény működésének átfogó vizsgálatát.
Július 19-én apparátusi értekezlet volt a Polgármesteri Hivatalban, ahol aktuális kérdéseket beszéltünk meg. 
Július 19-én: a polgármesteri hivatal dolgozóival apparátusi értekezlet keretében ismertettük a szervezeti és személyi változásokat, az új szervezeti és működési szabályzat tartalmát
Július 21-én: fogadtuk a HILFSWERK Alapítvány vezetőit az együttműködési megállapodás kidolgozása céljából

Július 22-én az Extrém Sport Egyesület helyi képviselőivel megbeszéltük a sporteszközeik fejlesztését.
Július 26-án fogadtam a Posta Martfűi fiókjának új vezetőjét. 

Július 27-én felkeresett a Remondis Ügyvezetője Szabó Péter igazgató Úr, akivel a hulladékgazdálkodás aktuális kérdéseit beszéltük meg. 

Július 28-án: a főjegyző asszonnyal látogatást tettünk a Lukács Kft-nél és a DESZÁN Kft-nél. 
Július 29-én felkeresett Tomasovszky László az „Örökzöld Tisza” Fesztivál támogatásának kérdésében. 

Július 31-én részt vettem a Református Egyházközösség ünnepélyes istentiszteletén, ahol hivatalába beiktatták Kupai-Szabó Kornél tiszteletes urat.


Augusztus 1-én: a képviselő-testület tagjaival, az érintett vezetőkkel, helyi szakemberekkel látogatást tettünk a BÁCSVÍZ Kecskeméti telepén ahová elkísért minket Sági István országgyűlési képviselőnk is. 
Augusztus 1-én A Damjanich János Általános Iskola, Gimnázium, Szakképző Iskola és Kollégium  szétvált Damjanich János Szakképző Iskola, Gimnázium és Kollégium

és József Attila Általános Iskola  intézményekre.
Augusztus 02-án fogadtam Nemes Károly urat a Jobbik Magyarország martfűi szervezetének elnökét, akivel aktuális kérdéseket beszéltünk meg. 

Augusztus 8-án Molnár Aranka igazgatónővel együtt a Jász-Nagykun-Szolnok Megyei Iparkamaránál jártunk a kísérleti jelleggel indítandó duális képzéssel kapcsolatban.
Augusztus 9-én felkeresett Rácz Attila Úr  a Tiszamenti Regionális Vízmű Igazgatója a víz-és csatorna szolgáltatásunk bérbevételével kapcsolatban. 
Ugyanezen a napon délután a Polgármesteri Hivatalban voltam Kengyelen sajtótájékoztatón, közös sajtótájékoztatón ismertettük a készülő Martfű Kengyel kerékpárút projektet.

Ugyanezen a napon fogadtam Molnár Miklós Urat a CALIGA Kft. tulajdonosát, aktuális kérdéseket beszéltünk meg. 

Augusztus 10-én: tárgyalást folytattunk a DUNA Fejlesztési Kft. vezetőivel az Ipari Park hasznosításának kérdésében. A lehetséges beruházás felmérésére az előzetes munkálatok elkezdődtek.
Ugyanezen a napon tárgyalásokat folytattam a FŐKEFE Nonprofit Kft. vezetőjével tevékenységünk bővítéséről. 
Ugyanezen a napon Tiszaföldváron a tervezés alatt álló Martfű- Tiszaföldvár-Cibakháza kerékpár út költségeit beszéltük meg az érintett polgármesterekkel. 

Szintén 10-én délután újabb két személy tett állampolgársági esküt. 

Augusztus 12-én felkerestem a Jász-Nagykun-Szolnok Megyei Közgyűlés elnökét Kovács Sándor Urat, a Martfű előtt álló fejlesztési elképzelések és oktatási feladatok megbeszélése céljából.  

Augusztus 13-án köszöntöttem a 25 éves KYOKUSINKAI Karate Klubbot majd este részt vettem az „Örökzöld Tisza” Fesztivál megnyitóján. 

Augusztus 15-én köszöntöttem a Kossuth Nyugdíjas Klub Népdalkörét megalakulásuk 15. évfordulójára alkalmából tartott ünnepségen.

 
Augusztus 19-én LEADER ülés volt, melyen Antal László képviselő és Szász Éva aljegyző
Ugyanezen a napon a Vidékfejlesztési Minisztériumba kísértem el dr. Pálffy Dezső urat aki a Képviselő-testületünk javaslatára a köztársasági elnök által adományozott „A Magyar Köztársaság Érdemkeresztje” kitüntetést vett át. 
Augusztus 18-án: a Lengyel, a Román és az Ukrán delegációk fogadása megtörtént, este díszvacsorával köszöntöttük őket, Augusztus 20-án az ünnepi programon vettünk részt a Művelődési Központban, ahol a delegációk vezetői is beszédet mondtak, az ünnepi műsor keretében kerültek átadásra a „Martfű Városért” kitüntetések, valamint az önkormányzati elismerő oklevelek, még ezen a napon az ünnepi díszmenet a Szent István szoborhoz sétált, ott az új kenyér szentelésén, majd ezt követően az ünnepi szentmisén vettünk részt.  Majd augusztus 21-től 24-ig a Lengyelországi Tuchow városban  voltunk delegációval.
Augusztus 12-től 21-ig ismét megrendezésre került az „Örökzöld Tisza Fesztivál” ahol színvonalas előadások voltak: az Állami Népi Együttes, a Rippel fivérek, Opera gála Szolnoki Szimfonikus Zenekar előadásában, Fenyő Miklós koncert, Keleti Andrea táncestje, Boban Markovic koncert. Augusztus 21-én vasárnap F.Nagy Géza Tenisz Emlékverseny Parlament Válogatott – Martfűi VSE Csapatmérkőzés volt. Augusztus 21-én volt még az erősemberek versenye.
Augusztus 22-én a kerékpárút kivitelezésével kapcsolatban helyszíni bejárással egybekötött sajtótájékoztatót tartottam.

Augusztus 24-én: Dr. Despotov Svetozar alpolgármester vett részt a Tiszáért alapítvány ülésén.

Augusztus 29-én tartotta mindkét iskola tantestülete a tanévnyitó értekezletét amelyen részt vettem. 

Augusztus 30-án megbeszélést folytattam Tomasovszky László Úrral aktuális kérdésekről. 

Augusztus 31-én a Jász-Nagykun-Szolnok Szakképzés-szervezési Társulási ülés volt, melyen Rágyanszky István képviselő úr vett részt. 

Szeptember 06-án a kerékpárút építésének befejezésével kapcsolatban sajtótájékoztatót tartottam. Ugyanezen a napon a martfűi horgászegyesületnél tettem látogatást, megtekintettük a Tisza martfűi szakaszának állapotát. 

Szeptember 07-én a LORENZ SHOE GROUP Kft. vezetői kerestek fel, megtárgyaltuk az együttműködés lehetőségeit. Ugyanezen a napon a Szolnoki Rendőrkapitányságon szervezett

bűnmegelőzési tanácskozáson vett részt önkormányzatunk nevében Dr. Urbán-Szabó Béla bizottsági elnök Úr. Ugyancsak ezen a napon felkeresett Hardi Péter újságíró (Szabad Föld), a napcellás beruházással kapcsolatban készített riportot.

Szeptember 8-án megkezdtük az augusztus 31-én készre jelentett kerékpárút műszaki átadás-átvételi eljárását, melyet szeptember 12-én fejeztünk be. 
Ugyanezen a napon felkerestek bennünket a betelepülni szándékozó cipőipari vállalkozás vezetői, a betelepülés feltételeit beszéltük meg. 
Szeptember 12-én a kerékpárút ünnepélyes projektzáró rendezvényét tartottuk meg. A lakosság nagy örömmel vette birtokba a megépült kerékpárutat.

Ugyanezen a napon több romániai lakos tett állampolgársági esküt előttem. 
Szeptember 13-án: az OTP regionális, megyei és helyi vezetői tettek látogatást a hivatalban, egyeztettük együttműködésünk aktuális kérdéseit
Ugyanezen a napon a Magyar Televízió forgatócsoportja készített intézményeinkben felvételeket a napenergia beruházásunkkal kapcsolatban, környezetvédelmi műsorhoz (zöld tea október 1 délután) 
Szeptember 14-én a Nemzeti Fejlesztési Ügynökség elektronikus pályázati felületén megjelent, hogy nyert a Tiszazugi Ivóvízminőség-javító Program pályázata. Ezzel 12 település részvételével megindulhat a közel 2,5 milliárdos beruházás. 


Szeptember 14-én: aljegyző asszonnyal együtt LEADER ülésen vettem részt Kunszentmártonban.
Szeptember 15-én: a DUNA Fejlesztési Kft. munkatársaival folytattunk egyeztetést a martfűi szennyvíztisztító  megvalósításával és az Ipari Park fejlesztésével kapcsolatban.

Szeptember 16-án felkerestek a Tisza Cipő Zrt vezetői az együttműködési lehetőségeket megbeszélni. 

Szeptember 17-én a város lakói is felavatták a kerékpárutat egy jól sikerült piknik keretében. 


Szeptember 20-án: a REMONDIS által szervezett értekezleten vettünk részt a jegyző asszonnyal Cserkeszőlőben, ahol a jövő évi díjszámítás módszerét és az új hulladékgazdálkodási törvény várható szabályait ismertették.

Szeptember 21-én: Vezseny polgármesterével folytattunk egyeztető megbeszélést a  gát martfűi szakaszán és a komptól Vezsenyig  kerékpárút építésének lehetőségéről, valamint a komphoz vezető út felújításának kérdéséről.

II.
A két ülés közötti időszakban végzett bizottsági tevékenységről
Egészségügyi és Szociális Bizottság 

július 19-ei ülésén döntést hozott átruházott hatáskörben(zárt ülésen)

Július 25-ei ülésén az alábbi napirendi pont került megtárgyalásra

· Javaslat elismerések, kitüntetések odaítéléséről.(zárt ülésen)
augusztus 30-ai ülésén döntést hozott átruházott hatáskörben.(zárt ülésen)
szeptember 13-ai ülésén az alábbi napirendi pont került megtárgyalásra

· Javaslat együttműködési megállapodás megkötésére a „HILFSWERK” 

Hungary Közhasznú Alapítvánnyal idősek otthona és apartman-háza 

létesítéséről.

· Előterjesztés a gyermekvédelmi és szociális ellátásokról szóló 

rendelet módosításáról.

· döntés átruházott hatáskörben (zárt ülésen)

Pénzügyi, Ügyrendi és Városfejlesztési Bizottsága 
Városfejlesztési, Környezetvédelmi és Turisztikai Albizottság 

július 25-ei ülésén az alábbi napirendi pontok kerültek megtárgyalásra

· A Damjanich János Szakképző Iskola, Gimnázium és Kollégium igazgatói

állására érkezett pályázatok elbírálása.(zárt ülés)
· A József Attila Általános iskola igazgatói állására érkezett pályázatok elbírálása.(zárt ülés)
· Javaslat önkormányzati elismerő oklevél alapításáról. 

(rendelet-tervezet)

· Javaslat díszpolgári cím alapításáról.

(rendelet-tervezet)

· Javaslat elismerések, kitüntetések odaítéléséről. (zárt ülésen)

· Szolnoki Kistérség Többcélú Társulása Társulási Megállapodás módosítása.

szeptember 12-ei ülésén az alábbi napirendi pontok kerültek megtárgyalásra

· Javaslat együttműködési megállapodás megkötésére a
  „HILFSWERK” Hungary Közhasznú Alapítvánnyal

    idősek otthona és apartman-háza létesítéséről.

· Előterjesztés az önkormányzat 2011. évi pénzügyi terv
    módosításáról.
· Tájékoztató az önkormányzat 2011. évi pénzügyi terv I. félévi teljesítéséről. 
· Előterjesztés a gyermekvédelmi és szociális ellátásokról szóló rendelet módosításáról. 
· Előterjesztés családi események engedélyezéséről és a fizetendő szolgáltatási díjakról szóló rendelet-tervezetről. 

· Előterjesztés a nevelési-oktatási intézmények Alapító Okiratának módosításáról. 
· Előterjesztés a Damjanich János Szakképző Iskola, Gimnázium és Kollégium a duális képzés indításáról és a tanulócsoportok meghatározásáról.

· Előterjesztés az önkormányzat 2011. évi pénzügyi terv módosításáról.

· Előterjesztés közbeszerzési eljárások megindításáról.

· Előterjesztés a város bevezető útjain térfigyelő kamerák telepítéséről. 

· Előterjesztés utcanév megváltoztatásáról.

· Előterjesztés belterületi utak felújítására pályázat beadásáról. (Szóbeli)

· Előterjesztés a Szolnoki Kistérség Többcélú Társulása Társulási Megállapodás módosításáról. 

· Előterjesztés a Tiszazugi Ivóvízminőség-javító Társulás Társulási Megállapodás módosításáról. 

Oktatási, Művelődési, Sport, Civil és Egyházi Kapcsolatok Bizottsága 
július 25-ei ülésén az alábbi napirendi pontok kerültek megtárgyalásra
· A Damjanich János Szakképző Iskola, Gimnázium és Kollégium igazgatói állására érkezett pályázatok elbírálása. (zárt ülés)
· A József Attila Általános Iskola igazgatói állására érkezett pályázatok

   elbírálása. (zárt ülés)
· Javaslat önkormányzati elismerő oklevél alapításáról.

    (Rendelet-tervezet) 

· Javaslat díszpolgári cím alapításáról. 

    (Rendelet-tervezet) 
·  Javaslat elismerések, kitüntetések odaítéléséről. (Zárt ülésen)
Az átruházott hatáskörben hozott döntések a jegyzőkönyvvezetőnél bármikor megtekinthetők. 

III.

A megjelent fontosabb jogszabályok:
2011. évi LXXV. tv.

 a devizahitelesekről.

2011. évi LXXVI. tv. 
a lakásszövetkezetekről





a nyugdíjasházakról             átfogó módosító 

94/2011.(VI.28.) Korm.r.
a zenés, táncos rendezvények engedélyezése.

95/2011.(VI.28.) Korm.r.
az államháztartás működési rendjéről szóló 292/2009.(XII.19) 

 



korm.r. módosítása.

102/2011.(VI.29.) Korm.r.
a súlyos mozgáskorlátozottak közlekedési kedvezményeiről.

1224/2011.(VI.29.) Korm.hat. az ivóvízminőség-javító program felgyorsításáról.

2011. évi LXXXI. tv. 
egyes egészségügyi tárgyú törvények módosításáról.

2011. évi LXXXII. tv. 
a sport támogatásáról szóló egyes törvények módosításáról.

2011. évi XC. tv. 

az önkormányzatok adósságrendezési eljárásával összefüggő





egyes törvények módosításáról.

125/2011.(VII.18.) Korm.r.
közalkalmazottak jogállásáról szóló törvény végrehajtása a 

 



közoktatási intézményekben.

126/2011.(VII.18.) Korm.r.
közszolgálati jogviszonyra vonatkozó módosítások.(szakvizsga)

2011. évi CVI. tv. 

A közfoglalkoztatásról és a közfoglalkoztatáshoz kapcsolódó,





valamint egyéb törvények módosításáról.

189/2011.(IX.19.) Korm.r. 
A súlyos mozgáskorlátozott személyek közlekedési 

 



kedvezményeiről szóló 102/2011.(VI.29.) Korm.r. 





módosításáról.

Kérem tájékoztatóm tudomásul vételét. 

Martfű, 2011. szeptember 20.
                                                                                            dr. Kiss Edit 

                                                                                           polgármester 

A tájékoztatót látta: 

Balogh Edith 

címzetes főjegyző 

A tájékoztatót készítette: 

Körmendi Andrásné 

főelőadó 


